岑使君牧襄陽受代還朝某同趙德麟謝公定潘仲寶皆餞於八疊驛酒中以西王母所謂山川悠遠白雲自出相期不老尚能復來各人分四字爲韵以送之某分得相期不老  其三
作者：李廌
朝代：宋

paragraphs: 閭閻無居人，傾城餞賢守。
擁車不得前，遮拜奉巵酒。
民言荷恩勤，拊育踰父母。
公不鄙我邦，端能再來不。